hotchpotch/miracl-hf-unified huggingface dataset:
तरावीह
तरावीह () सुन्नी मुस्लमानों द्वारा रमज़ान के माह में रात्रि में की जाने वाली अतिरिक्त नमाज़ (प्रार्थना) है।
तरावीह अरबी के शब्द तरविह (ترویحہ) का बहुवचन है। शाब्दिक अर्थ है आराम और ठहरना। रमज़ान के पवित्र माह में सुन्नी मुस्लिम समुदाय में प्रचलित रात की नमाज़ के पश्चात पढ़ी जाने वाली सामूहिक नमाज़ को हर 4 रकात (Rakat) के पश्चात ठहर और आराम करके पढ़ा जाता है इस लिए इस नमाज़ को तरावीह की नमाज़ कहते हैं। महिलाएं अकेले घर पर पढ़ती हैं।
पैग़म्बर मुहम्मद उनके बाद ख़लीफ़ा अबू बक़र के समय तक भी तरावीह की नमाज़ समूह में नहीं पढ़ी जाती थी। दूसरे खलीफा उमर बिन अल ख़त्ताब जिन्हें पैग़म्बर ने खलीफ़ उर्र-राशिदून (सही दिशा में चलते हुए) मैं से एक कहा है ने तरावीह की नमाज़ को मस्जिदों में सामुहिक पढ़ाना शुरू कराया।
शिया मुसलमानों के धर्मगुरु पैगम्बरे इस्लाम के पौत्र इमाम जाफ़र सादिक़ ने कहा है कि जमाअत (समूह) के साथ तरावीह पढ़ना जायज़ नहीं है।
शिया मुसलमान तरावीह की नमाज़ को तहज्जुद की नमाज़ मानते हैं, अकेले पढ़ते हैं।
सुन्नी मुसलमानों में अहले हदीस तरावीह की नमाज़ मैं 8 रकात पढ़ते हैं और दूसरी विचार धारा वाले अधिकतर  मक्का मदीना सहित सभी 20 रकात पढ़ते हैं। तरावीह की नमाज़ हाफ़िज़ अल-क़ुरआन अर्थात जिसने पूरा क़ुरआन कंठस्थ किया हुआ हो पढ़ाता है। एक हाफ़िज़ नमाज़ पढ़ने वालों में भी होता है जो पढ़ाने वाले की भूल को बताता है। आस्थावान मुसलमान पूरे रमज़ान महीने में तरावीह की नमाज़ पढ़ते हैं, एक बार पूरा क़ुरआन सुन्ना ज़रूरी समझते हैं, जिनके पास कम समय है वो 3 दिन का शबीना (रातों) में, 6 रातों या 10 रातों के शाबिने में भी सुन लेते हैं।
आलोचक तरावीह की नमाज़ को बिदअत कहते हैं। इस्लाम में पैग़म्बर मुहम्मद के बाद के ज़माने में इस्लाम में रिवाज बन जाने वाली बात को बिदअत कहते हैं।
अधिकतर शिया और कुछ सुन्नी मुसलमान तरावीह की नमाज़ को तहज्जुद की नमाज़ मानते हैं।
तहज्जुद, वित्र और तरावीह की नमाज़ सभी क़ियामुल-लैल (रात की नमाज़) या तरावीह की संज्ञा के अंतर्गत आते हैं, सुन्नी मुसलमान तरावीह को विशेष रूप से रमज़ान में क़ियामुल-लैल भी मानते हैं।
भारोत्तोलन
भारोत्तोलन ताक़त और तकनीक की परीक्षा से संबंधित एक प्रकार का खेल है, खिलाड़ी को अच्छी सेहत के साथ ही मानसिक तौर पर भी मज़बूत होने की ज़रूरत होती है। चोटी के भारोत्तोलक अपने वज़न से तीन गुना ज़्यादा तक भार उठा लेते हैं। भारोत्तोलन में दो तरह की तकनीकों का इस्तेमाल होता है। पहली तकनीक है स्नेच, जिसमें भार को सिर के ऊपर तक उठाना होता है और दूसरी तकनीक है क्लीन एंड जर्क, जिसमें भार को दो चरणों में उठाना होता है। सफलतापूर्वक भार उठाने के लिए भारोत्तोलक के हाथ सिर के ऊपर तक जाना और शरीर का सीधा रहना जरूरी होता है।
कल्याणी नगर
कल्याणी नगर (अंग्रेजी : Kalyani Nagar) पुणे के पश्चिमी दिशा में स्थित एक मुहल्ला अर्थात् (Neighbourhood) है। यहाँ की जनसंख्या लगभग 30,000 है।
कल्याणी नगर से पुणे रेलवे स्टेशन मात्र 5 किमी की दूरी पर स्थित है तथा पुणे हवाई अड्डा मात्र 4 किमी दूर है। कल्याणी नगर गॉल्ड बिग सिनेमा मल्टीप्लेक्स तथा यहाँ की भोजनालयों के लिए प्रसिद्ध है।
जगजीत सिंह आनंद
जगजीत सिंह आनंद (28 दिसंबर1921 - 19 जून 2015) एक पत्रकार, लेखक और कम्युनिस्ट राजनीतिज्ञ थे। आनंद कम्यूनिस्ट मार्क्‍सवादी विचारधारा के अनुयायी थे और आधी सदी से अधिक समय से "नवां जमाना" (हिंदी अनुवाद- नया युग) समाचारपत्र का संपादन करते आ रहे थे।
जगजीत सिंह आनंद ने अपने प्रिय अखबार नवां जमाना की संपादकीय जिम्मेदारी वर्ष 1963 में संभाली थी और तब से नवां जमाना और जगजीत सिंह आनंद एक-दूसरे का पर्याय बन गए थे।
जगजीत सिंह आनंद का जन्म 28 दिसंबर, 1921 में तरनतारन में हुआ।
बालेसर तहसील
बालेसर तहसील राजस्थान के जोधपुर ज़िले में स्थित एक तहसील है  इनके अलावा जोधपुर ज़िले में जोधपुर, भोपालगढ़, बावड़ी, शेरगढ़, ओसियां, फलोदी, बाप, मंडोर तथा लूणी अन्य तहसीलें हैं।
गुजराती विश्वकोश
गुजराती विश्वकोश गुजराती भाषा का प्रथम तथा एकमात्र विश्वकोश है। इसका प्रकाशन गुजराती विश्वकोश ट्रस्ट द्वारा किया गया है। यह २५ भागों में है तथा १६६ से अधिक विषयों पर २,३०,००० से अधिक लेख हैं।
गुजराती भाषा में ज्ञानकोश बनाने का विचार सर्वप्रथम संत श्री मोटाने के मन में आया। इसके लिये उन्होने गुजरात विश्वविद्यालय को १० लाख रूपयों का दान दिया। विश्वविद्यालय ने इसके लिये एक विभाग रचकर डॉ॰ धीरुभाइ ठाकर को इसका कार्य सौंपा। किन्तु सरकारी सहायता न मिलने के कारण काम आगे न बढ़ सका। १९८५ में गुजराती विश्वकोश ट्रस्ट की स्थापना हुई। श्रेणीक्भाइ कस्तुरभाइ उसके प्रथम अध्यक्ष बने।
जम्मू और कश्मीर में मानवाधिकार हनन
जम्मू और कश्मीर में मानवाधिकार हनन एक बहुत अहम मामला है जिसमें कश्मीरी लोग या कश्मीर के रहने वालों के सामूहिक हत्या, जबरन गायब, बलात्कार, यातना, बाल सैनिक प्रयोग, राजनीतिक दमन, अभिव्यक्ति स्वतंत्रता का दमन किये जाते हैं।
भारतीय केंद्रीय रिज़र्व पुलिस बल और सीमा सुरक्षा पर यह आरोप लगाया हुआ है कि वे गंभीर रूप से कश्मीर में मानवाधिकार हनन कर रहे हैं। यह आरोप को विभिन्न भारतीय सेनाएँ और अन्य अर्धसैनिक समूहों पर भी लगाया हुआ है।
मानवाधिकार हनन के कारण से कश्मीर में विभिन्न उग्रवादी स्वतंत्रता संगठन जन्मे हुए हैं।
ऑल इज़ वैल (फ़िल्म)
ऑल इज़ वैल उमेश शुक्ला द्वारा निर्देशित और भूषण कुमार, कृष्ण कुमार, श्याम बजाज और वरुण बजाज द्वारा निर्मित व अजय कपूर द्वारा सह-निर्मित एक आगामी बॉलीवुड पारिवारिक ड्रामा फिल्म है। इसमें मुख्य भूमिका में अभिषेक बच्चन, ऋषि कपूर, असिन और सुप्रिया पाठक हैं। यह फिल्म शुक्ला की पिछली फ़िल्म ओ माय गॉड की तरह ही एक सामाजिक संदेश देती है। फिल्म 21 अगस्त 2015 को रिलीज होगी।ऑल इज़ वैल ऋषि कपूर और अभिषेक बच्चन द्वारा की गयी एक सड़क यात्रा के बारे में है जिसमें बाद में उनकी माँ भी साथ आ जाती है। कथित तौर पर, असिन ने इस फिल्म में एक महत्वपूर्ण भूमिका निभायी है।
1 अक्टूबर से प्रमुख अभिनेता अभिषेक बच्चन और असिन के साथ दो सप्ताह की कार्यशाला के बाद, इस फिल्म की शूटिंग की ट्विटर पर अभिषेक बच्चन ने पुष्टि की, जो 16 अक्टूबर 2013 को शुभ ईद पर शुरू हुई। उमेश शुक्ला ने नासिक, हिमाचल प्रदेश, सिक्किम, दुबई और लंदन में फिल्म की शूटिंग की है और भारत में विभिन्न शहरों में भी शूट करने की उम्मीद है। मई 2014 में यह सूचना मिली कि फिल्म के सभी कलाकार शिमला में शूटिंग कर रहे थे।
निर्देशक उमेश शुक्ला ने दुबई और भारत में विभिन्न शहरों में फिल्माने के लिए कई स्थानों को देखा। लोकेशन तय होने के बाद में मुख्य अभिनेता अभिषेक बच्चन और असिन सहित पूरी टीम फिल्म शूटिंग करने के लिए एक कार्यशाला का हिस्सा थे।
फिल्म का संगीत हिमेश रेशमिया, मीत ब्रदर्स, मिथुन द्वारा रचित है।
पल्लियरा श्रीधरन
पल्लियरा श्रीधरन भारतीय लेखक हैं जो मुख्यतः गणित विषय पर लिखते हैं। उनका जन्म १७ जनवरी १९५० को केरल राज्य के कन्नूर जिले में हुआ।
निर्बीज समाधि
पतंजलि योगसूत्र में निर्बीज समाधि एक विशेष प्रकार की समाधि है। 'निर्विकल्प समाधि' इससे सम्बन्धित है किन्तु दोनों समान नहीं हैं।
स्वामी कुवलयानन्द
स्वामी कुवलयानन्द (30 अगस्त 1883 – 18 अप्रैल 1966) योग पर वैज्ञानिक अनुसंधान के अग्रदूत थे। उन्होने १९२० के दशक में योग पर वैज्ञानिक अनुसंधान प्रारम्भ किया और योग के अध्ययन के लिये १९२४ में 'योग मीमांसा' नामक प्रथम वैज्ञानिक जर्नल प्रकाशित किया। १९२४ में ही उन्होने कैवल्यधाम स्वास्थ्य एवं योग अनुसंधान केन्द्र की स्थापना की जहाँ योग पर उनका अधिकांश अनुसंधान सम्पन्न हुआ। आधुनिक योग पर उनका अच्छा-खासा प्रभाव है।
स्वामी कुवलयानन्द जी के प्रथम गुरु माणिकराव जी थे। स्वामी कुवलयानन्द जी ने दो यौगिक क्रियाओं उड़ियानबंध एवं नेति पर अधिक प्रयोग किये। स्वामी कुवलयानन्द जी ने प्रथम यौगिक अस्पताल की स्थपना लोनावाला में कि थी।
पंचायत समिति (ब्लॉक)
पंचायत समिति तहसील (तालुक) के रूप में भारत में सरकार की स्थानीय इकाई होती है। यह उस तहसील के सभी गाँवों पर सामान रूप से कार्य करता है और इसको प्रशासनिक ब्लॉक भी कहते हैं। यह ग्राम पंचायत और जिला परिषद के मध्य की कड़ी होती है। इस संस्था का विभिन्न राज्यों में भिन्न नाम हैं। उदाहरण के लिए आंध्र प्रदेश में इसे "मंडल प्रजा परिषद्", गुजरात में "तालुका पंचायत" और कर्नाटक में "मंडल पंचायत" के नाम से जाना जाता है।
आम तौर पर, क्षेत्रवार चुने गए सदस्यों और खंड विकास अधिकारी, अन्यथा अपूर्वदृष्ट सदस्यों (अनुसूचित जाति, जनजाति और महिला प्रतिनिधि), सह-सदस्य (उदाहरण के लिए उस क्षेत्र का बड़ा किसान, सहकारी समितियों के प्रतिनिधि और कृषि विपणन सेवा क्षेत्र से) तथा जिला परिषद के लिए तहसील स्तर पर चुने गये सदस्य मिलकर पंचायत समिति का निर्माण होता हैं।
इस समिति का चुनाव पाँच वर्षों से होता है और इसके अध्यक्ष तथा उपाध्यक्ष का चुनाव, चुने हुये सदस्य मिलकर करते हैं। इसके अलावा अन्य सभी पंचायत समितियों पर्यवेक्षण के लिए एक सरपंच समिति भी होती है।
मंडल परिषद् का निर्माण राजस्व मंडल से इस प्रकार होता है कि मंडल परिषद् और राजस्व मंडल का दायरा लगभग समान होता है। मंडल परिषद् निम्नलिखित सदस्यों से मिलकर बनी होती है::सम्बंधित मंडल के गाँवों के सभी सरपंच, मंडल परिषद् बैठकों के स्थायी आमंत्रित सदस्य होते हैं।
पंचायत समिति में सामान्यतः निम्न विभाग सर्वत्र पाये जाते हैं:
पंचायत समिति में प्रत्येक विभाग का अपना एक अधिकारी होता है, अधिकतर ये राज्य सरकार द्वारा नियुक्त सरकारी कर्मचारी होते हैं जो अतिरिक्त कार्यभार के रूप में यह कार्य करते हैं लेकिन कभी-कभी अधिक राजस्व वाली पंचायत समिति में ये स्थानीय कर्मचारी भी हो सकते हैं। सरकार नियुक्त प्रखंड विकास पदाधिकारी (बीडीओ) इन अतिरिक्त कार्यभार अधिकारियों और पंचायत समिति का पर्यवेक्षक होता है और वास्तव में सभी कार्यों का प्रशासनिक मुखिया होता है।
पंचायत समिति, ग्राम पंचायत स्तर द्वारा तैयार किये गयी सभी भावी योजनाओं को संग्रहीत करती है और उनका वित्तीय प्रतिबद्धता, समाज कल्याण और क्षेत्र विकास को ध्यान में रखते हुये लागू करवाती है तथा वित्त पोषण के लिए उनका क्रियान्वयन करती है।
पंचायत समिति की आय निम्न तीन स्रोतों से होती है:
अधिकतर पंचायत समितियों की आय का स्रोत राज्य सरकार द्वारा दिया गया अनुदान होता है। अन्य स्रोतों से पारम्परिक कार्यक्रम बहुत बड़ा राजस्व प्राप्त करने का स्रोत होता है। राजस्व कर सामान्यतः ग्राम पंचायतों और पंचायत समिति में साझा किया जाता है।
परिसीमा स्तर
भौतिकी और तरल यांत्रिकी में परिसीमा स्तर (Boundary Layer) श्यान तरल की उस परिसीमा को कहते हैं जहाँ श्यानता का प्रभाव सार्थक हो। पृथ्वी के वायुमण्डल का वायुमण्डलीय परीसीमा स्तर पृथ्वी की सतह है।
पुलिसगिरी
पुलिसगिरी 2013 की एक भारतीय हिंदी ऐक्शन और हास्य फ़िल्म थी जिसके निर्माता टी.पी.अग्रवाल तथा राहुल अग्रवाल थे तथा फ़िल्म का निर्देशन तमिल फ़िल्मों के लोकप्रिय निर्देशक के.एस.रविकुमार ने किया। फ़िल्म में संजय दत्त ,प्राची देसाई तथा प्रकाश राज ने अहम भूमिका निभाई। 28 मई 2013 को फ़िल्म का ट्रैलर रिलीज हुआ तथा , 5 जुलाई 2013 को फ़िल्म सिनेमाघरों में प्रदर्शित हुई। यह फ़िल्म 2003 की तमिल फ़िल्म "सामी"(Saamy) की पुनःनिर्मित फ़िल्म हैं।
तिरुमलाई कृष्णमचार्य
तिरुमलै कृष्णमाचार्य (18 नवम्बर, 1888 – 28 फरवरी, 1989) भारत के योग गुरु, आयुर्वेद के वैद्य तथा विद्वान थे। उन्हें प्रायः 'आधुनिक योग का जनक' कहा जाता है।
कृष्ण पट्टाभि जोयीस
कृष्ण पट्टाभि जोयीस (कन्नड : ಶ್ರೀ ಕೃಷ್ಣ ಪಟ್ಟಾಭಿ ಜೋಯೀಸರು) (26 जुलाई 1915 – 18 मई 2009) भारत के एक योगाचार्य थे जिन्होने अष्टांग विन्यास योग नामक योग की शैली का विकास किया। १९४८ में उन्होने मैसूर में अष्टांग योग अनुसंधान संस्थान की स्थापना की जो आजकल कृष्ण पट्टाभि जोयीस अष्टांग योग संस्थान के नाम से विख्यात है।
विक्रम चौधरी
विक्रम चौधरी (जन्म : 10 फरवरी, 1946) भारत के एक योग गुरु हैं जिन्होने विक्रम योग नामक योग की एक शैली का विकास किया है।
विलियम वाकर ऐटकिंसन
विलियम वाकर ऐटकिंसन (William Walker Atkinson ; 5 दिसम्बर, 1862 – 22 नवम्बर, 1932) एक एटोर्नी, व्यापारी, प्रकाशक और लेखक थे। वे अमेरिका के (नवीन विचार आन्दोलन ('न्यू थॉट मूवमेन्ट') के अग्रदूत भी थे। उन्होने 'योगी रामचारक' (Yogi Ramacharaka) तथा थेरॉ क्यू दुमॉत (Theron Q. Dumont) के छद्मनामों से भी खूब लेखन किया।
उन्होने १०० से अधिक पुस्तकों की रचना की जो उनके जीवन के अन्तिम ३० वर्षों में रची गयीं।
वेणु गोविन्दराजू
वेणु गोविन्दराजू एक भारतीय-अमेरिकी कम्प्यूटर वैज्ञानिक एवं शिक्षाविद हैं। उन्होने मुख्यतः मशीन लर्निंग और पैटर्न-पहचान के क्षेत्र में विशेष कार्य किया है।
योगतत्त्व उपनिषद
योगतत्त्व उपनिषद एक उपनिषद है जिसमें योग के विषय में बताया गया है।
सेखाला
सेखाला राजस्थान के जोधपुर ज़िले की एक तहसील हैं यह एक गाँव , ग्राम पंचायत तथा पंचायत समिति (ब्लॉक) है। यह जयपुर से 342 किमी और जोधपुर से सेखाला 91 किमी दूर है। सेखाला गाँव का पिन कोड 342025 है तथा पोस्ट ऑफिस का मुख्यालय सेतरावा है। शेरगढ़ ,राजस्थान (10 किमी) ,रायसर (10 किमी) ,देड़ा (13 किमी) ,सेतरावा (13 किमी) ,कुई इंदा (15 किमी)
विज्ञानभिक्षु
विज्ञानभिक्षु (1550 - 1600) भारत के दार्शनिक थे। वे एक प्रकार से सांख्य के अंतिम आचार्य हैं। इन्होंने ही सांख्यमत में ईश्वरवाद का समावेश किया था। इन्होंने तीन दर्शनों पर भाष्य-ग्रंथ लिखे हैं- सांख्यप्रवचनभाष्य (सांख्यसूत्र) ; योगवार्तिक (व्यासभाष्य), विज्ञानामृतभाष्य (ब्रह्मसूत्र)।
विज्ञानभिक्षु पूरे औचित्य के साथ सांख्यसूत्र पर अपना भाष्य प्रस्तुत करते हुए कहते हैं कि सांख्य 'कालभक्षित' हो गया था। इस तंत्रप्रणाली को पुन: पुनर्जीवित करने के लिए ही वे प्रयत्नशील रहे हैं। लुप्त हुए सांख्य के स्वरुप निर्माण की दिशा में अग्रसर होते हुए वे सदैव उपनिषद् और पुराणों के युग के अनंतर वियुक्त होने वाले सांख्य और वेदांत में सामंजस्य स्थापित करनेके प्रति प्रयत्नशील थे। विज्ञानभिक्षु वेदान्त के प्रति भी आस्थाशील थे। 'विज्ञानामृत' नाम से ब्रह्मसूत्र पर उनका भाष्य इस तथ्य को प्रमाणित करता है। इस बात को स्वीकार करने के अनेक कारण विद्यमान हैं जिनके आधार पर बताया जा सकता है कि सांख्य दर्शन धीरे-धीरे वेदांत दर्शन में विलुप्त होता प्रतीत होता है। यहां तक कि विज्ञानभिक्षु ने वेदांतिक मिथ्या प्रतीति सूचक माया को सांख्य की यथार्थ प्रतीतिसूचक प्रकृति को एक समान प्रतिपादित किये जाने का प्रयत्न किया था। यही कारण है कि परवर्ती बौद्ध तार्किकों के आविर्भाव के फलस्वरुप मीमांसा करने के प्रयास में भले ही अनेक तत्वमनीषी अविभूत हुए पर सांख्यमतवाद का किसी भी दृष्टिकोण से गंभीर अध्ययन प्रस्तुत नहीं किया गया। वस्तुत: एक ऐसे संशोधन के बाद जिसने सांख्यदर्शन का वेदांत की परिधि में पहुंचा दिया था, सांख्य का एक स्वतंत्र संप्रदाय के रूप में अस्तित्व समाप्त हो चुका था।
सांख्य दर्शन के संबंध में मूलत: इन दो परस्पर विरोधी मताग्रहों के निराकरण के लिए शंकराचार्य का ब्रह्मसूत्र हमारी पर्याप्त सहायता कर सकता है। लक्ष्य करने की बात है कि ब्रह्मसूत्र ने सांख्यदर्शन के खंडन पर अत्यधिक बल दिया था क्योंकि ब्रह्रमसूत्रकार सांख्य को अपना घोर प्रतिद्वंद्वी स्वीकार करता था और था भी, क्योंकि सांख्य के प्रधानवाद अथवा कारणवाद में जहां एक मूल-भौतिक तत्व को विश्व का आद्यकारण बताया गया था, अद्वैत वेदांत के मूल चेतन कारणवाद के नितांत विपरीत खड़ा था। यही कारण था कि ब्रह्मसूत्र के प्रथम चार सूत्रों में ब्रह्म तथा वेदांत ग्रंथो के स्वरुप के संबंध में कुछ मौलिक महत्व की बातों का स्पष्टीकरण करते ही ब्रह्म सूत्रकार तत्काल अगले सात सूत्रों में यह स्पष्ट करने के लिए व्यग्र हो उठते हैं कि ब्रह्म एक चेतन तत्व है, जिसका पृथक्करण सांख्य दर्शन के 'प्रधान'से किया जाना चाहिए जो अचेतन अथवा भौतिक होने के कारण विश्व का मूल नहीं हो सकता।
बादशाहो
बादशाहो हिन्दी भाषा में बनी एक भारतीय बॉलीवुड फिल्म है। इसका निर्देशन मिलन लुथरिया ने किया है। यह फिल्म 1 सितम्बर 2017 को सिनेमाघरों में प्रदर्शित होगी।इसके निर्माण हेतु मिलन लुधरिया ने अजय देवगन को मुख्य किरदार के रूप में लिया। फ़िल्म की शूटिंग 15 अगस्त 2016 को मुंबई में शुरू हुई। शूटिंग का दूसरा भाग 1 दिसंबर 2016 को जोधपुर, राजस्थान में शुरू हुआ।
फिल्म का संगीत तनिष्क बगची, अंकित तिवारी तथा कबीर कैफ़े द्वारा निर्मित है।
अनुसार योग
अनुसार योग योग की एक शैली है।
त्रिक
मानव शरीररचना के सन्दर्भ में त्रिक या त्रिकास्थि ("sacrum / सेक्रम"), रीढ़ के आधार पर स्थित एक बड़ी, त्रिकोणीय अस्थि है जो 18 और 30 के बीच त्रिक कशेरुक S1 से S5 के जुड़ने से बनती है।
योगयाज्ञवल्क्य
योगयाज्ञवल्क्य योग का प्राचीन ग्रन्थ है। यह याज्ञवल्क्य की रचना मानी जाती है। यह एक सार्वजनिक सभा में याज्ञवल्क्य और गार्गी के बीच हुए संवाद के रूप में है। इसमें योग के आठ अंग (यम, नियम, आसन, प्राणायाम, प्रत्याहार, धारणा, ध्यान और समाधि) बताए गे हैं। इसमें भी १० यम, १० नियम, ८ आसन, ३ प्राणायाम, ५ प्रत्याहार, ५ धारणा, ६ ध्यान, और एक समाधि गिनायी गयी है।
योगयाज्ञवल्क्य की कई पाण्डुलिपियाँ ज्ञात हैं। इसकी सबसे पहली प्रकाशित पाण्डुलिपि सन १८९३ ई में बंगाल में मिली थी। उसके बाद कई अन्य पाण्डुलिपियाँ मिलीं हैं जिनमें श्लोकों की संख्या अलग-अलग है। उदाहरण के लिए, सन १९५४ में दीवानजी द्वारा प्रकाशित ग्रन्थ में ५०० से अधिक श्लोक हैं जबकि कृष्णमाचार्य और देशिकर द्वारा अनूदित पाण्डुलिपि में ४६० ही श्लोक हैं।
सम्बन्धित पाण्डुलिपियों के गहन अध्ययन से पता चलता है कि जिसे 'योगयाज्ञवल्क्य' कहा जाता है वे दो बिल्कुल भिन्न ग्रन्थ हैं- एक 'योगयाज्ञवल्क्यगीता' है और दूसरा 'योगीयाज्ञवल्क्यस्मृति'। योगीयाज्ञवल्क्यस्मृति अपेक्षाकृत बहुत प्राचीन है और इसमें आसनों का वर्णन नहीं है। पाण्डुलिपियों में इस ग्रन्थ को 'योगयाज्ञवल्क्य का सारसमुच्चय' भी कहा गया है।
एक पाण्डुलिपि में १२ अध्याय तथा कुल ५०४ श्लोक हैं। यह ग्रन्थ एक पुरुष (याज्ञवल्क्य) और एक स्त्री (गार्गी) के बीच सार्वजनिक संवाद के रूप में है। ग्रन्थ का आरम्भ योगी के गुण एवं जीवनशैली से सम्बन्धित वार्ता से हुआ है। प्रथम अध्याय के ७० श्लोकों में यम की चर्चा है। द्वितीय अध्याय के १९ श्लोकों में नियमों की चर्चा है। तीसरे अध्याय से लेकर ७वें अध्याय तक १४९ श्लोकों में आसनों की चर्चा है। आसनों के बारे में यह कहा गया है कि आसनों के द्वारा योगी अपनी इन्द्रियों को वश में करता है और अपने शरीर के बारे में ज्ञान प्राप्त करता है।
ग्रन्थ के ८वें अध्याय में ध्यान का वर्णन है। इसमें ४० श्लोकों में बताया गया है कि किस प्रकार ओम की सहायता से ध्यान किया जाय। इसके बाद ९वें अध्याय के ४० श्लोकों में उन्नत स्तर के ध्यान की चर्चा है जिनमें मन, वेदना और आत्मा के स्वरूप का वर्णन है। १०वें अध्याय के २३ श्लोकों में समाधि की चर्चा है।
ग्रन्थ के अन्तिम भाग में गुरु की आवश्यकता और गुरु के महत्व की चर्चा है। इसी में योगिनी के कर्तव्यों की चर्चा भी है। यह भी वर्णन है कि जब किसी को यह लगे कि कोई गलती हो गयी है तो क्या-क्या करना चाहिए।
१२वें अध्याय में संक्षेप में कुण्डलिनी की चर्चा है। इसी में योग के लाभ, मौन का स्वरूप, मन में सन्तोष की भावना आदि का वर्णन है।
योगयाज्ञवल्क्य में निम्नलिखित १० यम बताए गए हैं (जबकि पतञ्जलि के योगसूत्र में केवल पाँच)।
योगयाज्ञवल्क्य में १० नियम गिनाए गए हैं जो कि योगसूत्र में गिनाए गए नियमों की संख्या से अधिक हैं।अध्याय ३ में निम्नलिखित आठ आसनों का वर्णन है-
योगयाज्ञवल्क्य और पतञ्जलि योगसूत्र में बहुत सी समानताएँ हैं किन्तु कुछ भिन्नताएँ भी हैं। दोनों में योग के आठ अंग ("यम, नियम, आसन, प्राणायाम, प्रत्याहार, ध्यान, धारणा, समाधि") बताए गए हैं। किन्तु दोनों ग्रन्थों के दार्शनिक पक्ष अलग हैं। पतंजलि द्वैतवादी हैं जबकि याज्ञवल्क्य अद्वैतवादी।
सेण्टिनल-1ए
यूरोप ने जलवायु परिवर्तन पर निगरानी रखने के लिए 03 अप्रैल 2014 को यूरोपीय अंतरिक्ष एजेन्सी के कौरु , फ्रेंच गुयाना से सोयूज रॉकेट सेण्टिनल-1ए नामक उपग्रह को लॉंच किया गया।  सेण्टिनल-1बी को लॉंच करने का लक्ष्य रखा गया है। सेण्टिनल-1ए उच्च प्रौद्योगिकी उपग्रहों के समूह का प्रथम उपग्रह है यह उपग्रह ईएसए और यूरोपीय संघ (ईयू) की यूरोपियन डॉलर 5.19 अरब की कॉपरनिकस परियोजना का एक संयुक्त उपक्रम है।
शेरा (फ़िल्म)
शेरा 1999 में बनी एक भारतीय हिंदी एक्शन-थ्रिलर फ़िल्म थी जिसका निर्देशन टी एल वी प्रसाद किया था तथा फ़िल्म के निर्माता राजीव बब्बर थे। फ़िल्म में मिथुन चक्रवर्ती ,विनीता ,रम्मी रेड्डी तथा गुलशन ग्रोवर मुख्य किरदार थे।
राजस्थान की नदियों की सूची
राजस्थान में अनेक नदियाँ बहती है।
जोवानी पिको देला मीरदेला
जोवानी पिको देला मीरदेला (Giovanni Pico della Mirandola ; १४६३ --१४९४ ई.) इटली का प्रमुख प्लातौनवादी एवं मानववादी विचारक जो यूनानी, लातीनी, यहूदी, चाल्दी तथा अरबी भाषाओं का पंडित था। पिको ने स्वायत्त बुद्धियुक्त मानव व्यक्ति के महत्व, प्रताप, एवं आत्मसम्मान की प्राचीन धारणा की पुन:स्थापना करनेवाले नवीन नवप्लातौनवाद को जन्म दिया। उसका कथन था कि मनुष्य सर्वाधिक सौभाग्यवान्, देवताओं द्वारा भी प्रशंसा एवं ईर्ष्या योग्य जीव है। परमनिर्माता जगत्पिता ने उसे विश्व के मध्य में स्थित करके उसके स्थान, रूप, एवं कार्य को उसी के स्वतंत्र निर्णय पर छोड़ दिया है। मनुष्य चाहे तो वनस्पति स्तर पर जीवन काटे, चाहे पक्षु स्तर पर विषयभोग में रत रहे, और चाहे तो बौद्धिक स्तर पर अपने अधिकतम परिश्रम से स्वाभाविक दर्शन के द्वारा पृथ्वी पर नैतिक, ज्ञानाधारित, पवित्र, दैवी जीवन का विकास करे।
पिको ने सार्वजनिक वादविवाद के लिए दर्शन एवं धर्म की विविध शाखाओं पर नौ सौ प्रश्नोत्तर भी बनाए, परंतु धर्माधिकारी पोप ने उनका निषेध कर दिया। पिको द्वारा अपने कथनों की अभ्युपपत्ति प्रस्तुत करने पर उसकी व्यक्तिगत धर्मावलंबिता स्वीकार कर ली गई। उसने सृष्टि की एक रहस्यवादी व्याख्या प्रकाशित की।
पिको के मानववाद का प्रभाव नव ईसाई धर्म को केवल श्रद्धा पर आधारित रखने के पक्षपाती स्विस मानववादी जिवंगली पर पड़ा। उसके नवीन प्लातोनवाद ने यूरोप में यूश्लिन तथा अग्रिष्या फौन नैट्टेशाइम के अस्पष्टवाद को और पारा सेल्सस (१४९३) के कीमिया रसायन का जन्म दिया।
एयरबस ए३८०
एयरबस ए३८० (Airbus A380) एयरबस द्वारा निर्मित एक वायुयान है। यह दो डेकर वाला, चौड़ा, चार इंजन युक्त विमान है। यह विश्व का सबसे बड़ा यात्री विमान है। ए३८० विमान की पहली उड़ान ५ अप्रैल २००५ को हुई थी। २००७ में यह व्यावसायिक उड़ान भी भरने लगा।
जग्गा जासूस
जग्गा जासूस एक हिन्दी भाषा में बनी भारतीय बॉलीवुड फिल्म है। इसका निर्देशन, निर्माण और लेखन का कार्य अनुराग बसु ने किया है। इस फिल्म में अनुराग जी के साथ-साथ रणबीर कपूर ने भी इस फिल्म का सह निर्माण किया है। इस फिल्म में रणबीर कपूर, गोविंदा और कैटरीना कैफ मुख्य किरदार में हैं। यह फिल्म ७ अप्रिल २०१६ को सिनेमाघरों में प्रदर्शित होगी।इसका निर्माण दक्षिण अफ्रीका में किया गया।
फ़िल्म का संगीत प्रीतम द्वारा रचित है और गीत अमिताभ भट्टाचार्य द्वारा लिखे गए हैं। Jagga Jasoos Movie(2017) - Filmography, Cast & Crew, Reviews.BookMyShow.
नितेश तिवारी
नितेश तिवारी एक भारतीय फिल्म निर्माता, निर्देशक तथा लेखक हैं। यह चिल्लर पार्टी, भूतनाथ रिटर्न्स और दंगल जैसी फिल्मों को निर्देशित कर चुके हैं।
रुखसार रहमान
रुखसार रहमान एक भारतीय फिल्म अभिनेत्री हैं। यह सरकार, डी, क्नौक आउट, पीके आदि फिल्मों में कार्य किया है।
रोहिताश गौड़
रोहिताश गौड़ एक भारतीय फिल्म अभिनेता हैं। यह पीके आदि फिल्मों में कार्य कर चुके हैं।
मेरे क़ातिल मेरे दिलदार
मेरे क़ातिल मेरे दिलदार यह ज़िंदगी पर आने वाला एक धारावाहिक है। यह धारावाहिक ज़िंदगी चैनल में 5 अगस्त 2014 से शुरू हुआ और 30 अगस्त 2014 को समाप्त हो गया।
यह कहानी महम नाम की एक 20 वर्ष की लड़की की है। जिसे उमेर (अहसान खान) से प्यार हो जाता है। लेकिन उमेर के परिवार वाले इस रिश्ते के लिए नहीं मानते।
आजा सजना मिलिये जुलिए
आजा सजना मिलिये जुलिए ज़िंदगी चैनल पर प्रसारित होने वाला एक धारावाहिक है। यह 22 जून 2015 से शुरू हुआ।
यह कहानी दो लोग लुक़मान और हातिम की है, जो दो अलग अलग देश में रहते हैं। वह अपने बच्चों की शादी कराने का निर्णय लेते हैं। लुक़मान के दो पुत्र अकबर और असघर होते हैं और हातिम के दो पुत्री अकबरी और असघरी।
कभी कभी (2013 धारावाहिक)
कभी कभी ज़िंदगी में प्रसारित होने वाला एक धारावाहिक है। यह 23 जून 2015 से ज़िंदगी में प्रसारित हो रहा है।
यह एक अमीर परिवार की एक साधारण लड़की की है, जिसे एक गरीब परिवार के लड़के शहराइज़ से प्यार हो जाता है। वह अपने परिवार के मर्जी के विरुद्ध उससे शादी करती है।
तेरी रज़ा
तेरी रज़ा ज़िंदगी में प्रसारित होने वाला एक धारावाहिक है। यह 25 मई 2015 से शुरू हुआ है।
ये ससुराल बेमिसाल
ये ससुराल बेमिसाल या ससुराल के रंग अनोखे ज़िंदगी में प्रसारित होने वाला एक धारावाहिक है। यह धारावाहिक 5 अप्रैल 2015 से प्रसारित हो रहा है।मोमल जी मारी
सारे मौसम तुमसे ही
सारे मौसम तुमसे ही या शरीक-ए-हयात ज़िंदगी में प्रसारित होने वाला एक धारावाहिक है। यह 5 अप्रैल 2015 से शुरू हुआ।
गुलों में रंग
गुलों में रंग या निखर गए गुलाब सारे ज़िंदगी पर प्रसारित होने वाला धारावाहिक है। यह 27 मई 2015 से प्रसारित हुआ।
बदलते रिश्ते
अमृतम पत्रिका, ग्वालियर मप्र से साभार... रिश्तों में रिसाव या दरार होने से बचाएं।  रिश्ते बनाएं तो आखिरी दम तक निभाओ। यही बफादारी, होशियारी है। दोस्ती-यारी, यार से हो या नारी से उसे कभी धोखा मत दो और जब तुमसे कोई छल-कपट, वेबफाई करें, तो हमेशा के लिए रिश्ता तोड़ दो। कुछ इस तरह….
तोड़ दिया रिश्ता तेरी, जुल्फों-जटा से! अब सैंकड़ो बल खाये, मेरी बला से!!
■ जीवन में रिश्ते बनने के बाद अक्सर रिसाव शुरू हो जाते हैं। संस्कृत शब्द कोष के मुताबिक रिश्ते के अनेक अर्थ हैं- रिसाव, रिसना, खाली होना, झुकाव, सम्बन्ध, अपनापन, त्याग आदि
रिश्ते निभाने के लिए इन 5 चीजों से सदैव दूर रहें या फिर अपनाएं… 【१】लोन (Loan) अर्थात आपस में कर्ज न लेवें। 【२】टोन- यानी वाणी में मिठास रखें 【३】कौन- मतलब आपस में एक दूसरे के सम्बंध के बारे न पूछे कि फलां व्यक्ति कौन है या था। 【४】फ़ोन- आजकल मोबाइल चल रहे हैं। फुर्सत के पलों में जब सब लोग बात कर रहें। तब मोबाइल से दूरी बनाये रखें। 【५】नोन- अर्थात नमक कम खाएं अन्यथा बीपी बढ़ेगा, तो विवाद होगा। ■ रिश्ते भले ही नए न बने, कोई बात नहीं। पर पुराने टूट न जाएं इसका ध्यान रखें। ■ रिश्तों में यह ख्याल रखें कि- जहर से आदमी मरता है, लेकिन कानों में डाला गया विष व्यक्ति के रिश्ते तबाह कर देता है। ■ रिश्तों किसी पर अधिक भरोसा और ज्यादा अपेक्षा रखने से वह टूट जाते हैं। ■ रिश्ता होने मात्र से नहीं बनता। यह निभाने से बनता है। ■ यारी-रिश्तेदारी में सहजता-सरलता और सहनशक्ति बहुत जरूरी हैं। ■ एक नए कही-दूजे ने मानी। खुश रहने की यही निशानी। ■ वाली वात, तभी चरितार्थ हो पाएगी जब साफ-सुथरी बात करें तथा आपस में स्वार्थ न रखें। ■ अक्सर रिश्तों में ऐसा होता है कि- ■ मीठा-मीठा हप्प एवं  कड़वा- कडवा थू…. ■ रिश्तों को बनाये रखने के लिए- कभी गूंगा, कभी बहरा और कभी-कभी अंधा भी बनना पड़ता है।
बदलते रिश्ते या किसे अपना कहें ज़िंदगी पर प्रसारित होने वाला एक धारावाहिक है। यह धारावाहिक 28 मई 2015 से शुरू हुआ।
ससुराल की गली
ससुराल की गली या मीनू का ससुराल ज़िंदगी में प्रसारित होने वाला एक धारावाहिक है। यह धारावाहिक 4 मई 2015 से शुरू हुआ।
प्यारे अफजल
प्यारे अफजल ज़िंदगी पर प्रसारित होने वाला एक धारावाहिक है। यह धारावाहिक 17 जून 2015 से शुरू हुआ। यह सोमवार से शनिवार रात 8:30 बजे देता है।
अलीबाबा और चालीस चोर (2004 फ़िल्म)
अलीबाबा और चालीस चोर 2004 में बनी एक भारतीय एक्शन-थ्रिलर फ़िल्म थी जिसका निर्देशन सुनील अग्निहोत्री ने किया था। फ़िल्म में अरबाज़ ख़ान ,पिंकी हरवानी तथा तेज सप्रू प्रमुख किरदार थे।
महाशक्ति
महाशक्ति एक देश है जो पूर्ण विश्व में अपना प्रभाव फैला सकता है, और जो बुद्धिमान तरह से ऐसे करता है। महाशक्तियाँ के पास सैनिक और अर्थशास्त्रीय शक्ति होती है, इसके अलावा राजनायिक प्रभाव और "नम्र" शक्ति (soft power) भी होनी चहिए । इन शक्तियां से छोटे शक्तियां को महाशक्तियां की भावनाएँ का आदर करते है।
अगर पुरे विश्व में केवल एक महाशक्ति होती है, तो उस देश को परमशक्ति कहा जाता है।
वर्तमान में, यह कहा गया है कि संयुक्त राज्य अमेरिका, चीन, रूस, जर्मनी, फ्रांस, यूके और जापान महान शक्तियां हैं।
विश्व संस्कृत सम्मेलन
विश्व संस्कृत सम्मेलन विश्व के विभिन्न देशों में होने वाला अन्तरराष्ट्रीय सम्मेलन है। अभी तक यह एशिया, यूरोप, उत्तरी अमेरिका तथा आस्ट्रेलिया में हो चुका है। १९७२ में दिल्ली में सम्पन्न सम्मेलन प्रथम विश्व संस्कृत सम्मेलन माना जाता है।२०१४ में सम्मेलन बैंकाक में हुआ
सूरजपुर
सूरजपुर भारत के छत्तीसगढ़ राज्य के सूरजपुर ज़िले में एक नगर है। यह सूरजपुर जिले का मुख्यालय भी है।
वर्ष 2001 के जन गणना के अनुसार यहाँ 6,60,280 लोग रहते हैं। जिसमें पुरुष 53% व महिलाएँ 47% है। यहाँ 16% लोगों की उम्र 6 वर्ष से कम है।यहाँ सड़क से जुड़ी कोई परेशानी नहीं है। इसका एक मार्ग राष्ट्रीय राजमार्ग 43 से जुड़ा है और यह वाराणसी → बिहारपुर → वाईधन → सिंगरौली व बिलासपुर → रायपुर → भिलाई → नागपुर से सीधे जुड़ा है। इसी के साथ यह राष्ट्रीय राजमार्ग 78 से भी जुड़ा हुआ है। इससे यह रायपुर, बिलासपुर, रायगढ़, कटनी, नागपुर, इलाहाबाद, वाराणसी, राची, कोलकाता, भुवनेश्वर, कटक से जुड़ा हुआ है। इससे यहाँ पर सड़क से यात्रा करना सरल है।
प्रशासनिक प्रभाग
एक प्रशासनिक प्रभाग, प्रशासनिक इकाई, प्रशासनिक विभाग  अथवा प्रशासनिक प्रमण्डल किसी देश अथवा क्षेत्र का सुस्पष्ट सीमांकित हिस्सा होता है जो प्रशासन की सुविधा हेतु निर्मित होता है।  कभी कभी प्रशासनिक बिभागों को कुछ सीमा तक स्वायत्तता भी मिली होती है जिसके तहत वे अपनी स्थानीय ज़रूरतों के अनुसार अपना स्वशासन चला सकते हैं। सामान्यतया देश छोटी इकाइयों में विभक्त होते हैं जिससे उन क्षेत्रों के संसाधनों का वहाँ के लोगों की आवश्यकताओं के अनुसार समुचित प्रयोग हो सके। उदहारण के लिये कोई दश प्रान्तों (provinces) में विभक्त हो सकता है जो पुनः  काउंटीज (counties) और म्युनिसिपैलिटीज़  (municipalities में बंटे हो सकते हैं।
प्रशासनिक प्रभाग अवधारणात्मक रूप से निर्भर इकाइयों (dependent territories) से भिन्न होते हैं क्योंकि वे राज्य  (state) का अभिन्न अंग होते हैं। हालाँकि इन्हें आम शब्दावली में प्रशासनिक प्रभाग कहा जा सकता है।
स्पष्टता और सुविधा के लिये देश के प्रशासनिक विभाजन की सबसे बड़ी इकाई को "प्रथम-स्तर का प्रशासनिक प्रभाग"  अथवा "प्रथम प्रशासनिक प्रभाग" कहा जाता है। अगले विभाजन स्तरों को क्रमशः "द्वितीय-स्तर के प्रशासनिक प्रभाग" या "द्वितीय प्रशासनिक प्रभाग" कहा ज सकता है।
नीचे दिए गये काफ़ी सारे शब्दों ब्रिटिश संस्कृति से प्रभावित रहे हैं और जनसंख्या के मामले में ये अपेक्षा से अधिक अथवा कम जनसंख्या घनत्व को प्रदर्शित कर सकते हैं। कोई "सर्वमान्य नियम नहीं है"  क्योंकि सर्वत्र ही "राजनीति स्थानिक है" और यह बात इन शब्दावलियों के गैर-सुव्यवस्थित प्रतिरूप में साफ़ झलकती है। चूँकि  ये सभी शब्दावलियाँ स्थानीय और क्षेत्रीय प्रशासनिक और राजनीतिक उपविभागों को चिह्नित करती हैं, इनके उपयोग स्थानीय शासन, परंपरा, और राज्य के स्थानीय कानूनों के अनुसार होते हैं। ब्रिटिश संस्कृति में ज्यादातर परम्परागत इकाइयाँ काफ़ी बड़ी काउंटीयों से शुरू होती हैं जिनके अन्दर छोटे प्रभाग समाहित होते हैं।
Within those entities are the large and small cities or towns, which may or may not be the county seat. Some of the world's larger cities culturally, if not officially, span into multiple counties and those crossing state or provincial boundaries culturally are quite common as well, but are rarely incorporated within the same municipal government. Many sister cities share a water boundary which quite often serves as a border of both cities and counties. For example, Cambridge and Boston, Massachusetts appear to the casual traveler as one large city, while locally they each are quite culturally different and occupy different counties. नगरीय अथवा ग्रामीण प्रभाग/क्षेत्र: Indigenous:
विश्व भर में आलग-अलग हिस्सों में इन प्रभागों की शबदावालियों में पर्याप्त अंतार पाया जाता है जिसके कारण कभी-कभी  इनका अन्य भाषा से हिन्दी अनुवाद बहुत सटीक होना काफ़ी मुश्किल है।
सूरजपुर जिला
सूरजपुर ज़िला भारत के छत्तीसगढ़ राज्य का एक ज़िला है। ज़िले का मुख्यालय सूरजपुर है। 15 अगस्त 2011को रमन सिंह ने इसे एक जिला का रूप घोषणा कीय अस्तित्व में 1 जनवरी 2012 में आया , लोकार्पण 19 जनवरी 2012 को हुआ।
धमतरी
धमतरी (Dhamtari) भारत के छत्तीसगढ़ राज्य के धमतरी ज़िले में स्थित एक नगर है। यह ज़िले का मुख्यालय भी है। धमतरी राज्य की राजधानी, रायपुर, से लगभग 65 किमी दक्षिण में स्थित है। राष्ट्रीय राजमार्ग 30 इस नगर से गुज़रता है। धमतरी एक मैदानी क्षेत्र में महानदी के किनारे बसा हुआ है।
धमतरी में रेलवे स्टेशन है। इसके समीपवर्ती क्षेत्रों में नहरों द्वारा सिंचाई होती है। यहाँ मुख्य रूप से धान (चावल) की कृषि होती है। यहाँ पर 190 से भी अधिक चावल की मील मौजूद हैं। इसके अतिरिक्त समीपवर्ती जंगलों से इमारती लकड़ी, लाख तथा हरीतकी या हर्रा का व्यापार होता है। यहाँ धान कूटने, आटा पीसने और लाख बनाने के अनेक कारखानें हैं। यह शिक्षा का केंद्र भी है। यहाँ एक औद्योगिक स्कूल है। दक्षिण-पश्चिम में सीसे की खानें हैं। 1955 में इसकी जन संख्या 17,278 थी। तब यह रायपुर ज़िले के अन्तर्गत मध्य प्रदेश राज्य में आता था। वर्ष 2000 में यह छत्तीसगढ़ में धमतरी तहसील का मुख्यालय बना।
दशम जलप्रपात
दशम जलप्रपात राँची से लगभग ४० किलोमीटर दूर राँची जमशेदपुर मार्ग पर स्थित है। दशम जलप्रपात का असली नाम "दा:सोम" है। "दा:सोम शब्द स्थानीय "मुन्डारी भाषा" का है । दा:सोम शब्द दो शब्द दा: और सोम से बना है। दा: का अर्थ पानी और सोम का अर्थ जमाव होता है।
कुर्स्क युद्ध
कुर्स्क युद्ध (Battle of Kursk) द्वितीय विश्वयुद्ध के समय जुलाई-अगस्त १९४३ में कुर्स्क के निकट जर्मनी और सोवियत संघ के बीच लड़ा गया एक युद्ध था।
हुन्डरु जलप्रपात
हुन्डरु जलप्रपात (Hundru Falls) भारत के झारखण्ड राज्य के राँची ज़िले में स्थित एक जलप्रपात है। यह की ऊँचाई से गिरता जलप्रपात राँची से 21 किमी दूर सुवर्णरेखा नदी पर स्थित है। यह भारत का 34वाँ सबसे ऊँचा जलप्रपात है।
यह प्रपात झारखण्ड राज्य का प्रसिद्ध जलप्रपात है। वर्षा ऋतु में इस झरने को देखने के लिए पर्यटकों की यहाँ भारी भीड़ उमड़ती है। यह सुन्दर झरना राँची-पुरुलिया मार्ग पर स्थित है। हुंडरू जलप्रपात 98 मीटर यानी क़रीब 320 फीट की उंचाई से गिरता है। यह झारखण्ड का दुसरा सबसे ऊँचा जलप्रपात है, जिसकी छटा देखते ही बनती है। वर्षा के दिनों में इस जलप्रपात की धारा मोटी हो जाती है। इन दिनों में तो इसका दृश्य और भी सुंदर व मनमोहक हो जाता है। इसी जलप्रपात से सिकीदरी में पनबिजली का उत्पादन किया जाता है।
हुंडरू प्रपात झारखंड राज्य में सर्वाधिक ऊँचाई से गिरने वाला दूसरा* प्रपात है, अत: पर्यटन पटल पर सर्वाधिक प्रसिद्ध भी यही है। स्वर्णरेखा नदी की जलराशि से प्रस्फ़ुटित इस प्राकृतिक झरने के ऊँचाई से गिरने का लाभ झारखंड राज्य को पनबिजली के रूप में विगत 50 वर्षों से प्राप्त होता आ रहा है। औसतन 100 मेगावाट पनबिजली इस परियोजना से पैदा होती है, जिसे सिकिदिरी प्रोजेक्ट के नाम से भी जाना जाता है। परन्तु यह बिजली जलराशि की प्रचुरता तक ही निर्मित हो पाती है। सालभर विद्युत उत्पादन की स्थिति शायद ही कभी बन पाती हो। झारखंड की राजधानी राँची से लगभग 35 किलोमीटर दूर स्थित हुंडरू प्रपात के लिये अच्छी सड़क है, जहाँ राँची-पटना हाईवे के किसी तरफ़ से आकर भी पहुँचा जा सकता है। हाईवे पर स्थित राँची ज़िले के ओरमाँझी ब्लाक चौक से पूर्व दिशा की ओर जाने वाली पक्की सड़क से सिकिदिरी लगभग 10 किलोमीटर की दूरी पर है, जहाँ से हुंडरू प्रपात तक पहुँचने के लिये सुन्दर नयनाभिराम पहाड़ियों के अंचल में लगभग 7 से 8 किलोमीटर और आगे सर्पीले मार्ग से जाना पड़ता है। सैलानी झरने के उद्गम तथा नीचे की तलहटी, दोनों तरफ़ से प्रपात की गिरती स्वच्छ-धवल जलराशि देखने का आनन्द उठा सकते हैं। रात्रि विश्राम की कोई समुचित व्यवस्था नहीं है, अत: सलाह दी जाती है कि समय रहते राँची शहर अथवा अपने गन्तव्य के लिये प्रस्थान कर जायँ। पठारो से नदियों के उचाई से गिरने के कारण इनका निर्माण होता है।
पुखराज बाफना
पुखराज बाफना बच्चों के चिकित्सक और किशोर स्वास्थ्य सलाहकार हैं। इन्हें 2011 में पद्म श्री पुरस्कार मिल चुका है। इनका जन्म 14 नवम्बर 1946 में छत्तीसगढ़ के राजनांदगांव में हुआ था।
जिंदगी गुलज़ार है
जिंदगी गुल्ज़ार है ज़िंदगी पर आने वाला एक धारावाहिक है। यह 23 जून 2014 से शुरू हुआ।
यह कहानी कशाफ मुर्तजा (सनम सईद) और जरून जुनैद (फवाद अफजल खान) के मध्य घूमता रहता है।
मदिहा मलिहा
मदिहा मलिहा ज़िंदगी पर प्रसारित होने वाला एक धारावाहिक है। यह धारावाहिक 12 जून 2015 से शुरू हुआ।
यह कहानी दो बहनो की है। पहली मदिहा और दूसरी मलिहा, इसमें मदिहा होशियार समझदार लड़की है जबकि उसकी बहन मलिहा एक गैर-जिम्मेदार और अपने बारे में सोचने वाली लड़की है। एक दिन उन दोनों के ज़िंदगी में एक अमीर लड़का शहरयार आता है। मलिहा को उससे प्यार हो जाता है। लेकिन शहरयार मलिहा के जगह मदिहा से प्यार करता है और उससे शादी कर लेता है। इस कारण मलिहा अपने दोस्त हुमायूँ से शादी कर लेती है।
मलिहा अपने आप को आगे बढ़ाने के लिए अपना गर्भपात करा लेती है, जिसके कारण हुमायूँ उसे तलाक दे देता है। मलिहा बेघर हो जाती है। तभी मदिहा उसे देखती है और अपने घर में रहने देती है। कुछ समय बाद मदिहा को मलिहा का असली चेहरा नजर आता है।
हैहय राजवंश
हैहय पुराणों में वर्णित भारत का एक प्राचीन राजवंश था। हरिवंश पुराण के अनुसार हैहय, सहस्राजित का पौत्र तथा यदु का प्रपौत्र था। श्रीमद्भागवत महापुराण के नवम स्कंध में इस वंश के अधिपति के रूप में अर्जुन का उल्लेख किया गया है।पुराणों में हैहय वंश का इतिहास चंद्रदेव की तेईसवी पीढ़ी में उत्पन्न वीतिहोत्र के समय तक पाया जाता है। श्रीमद्भागवत के अनुसार ब्रह्मा की बारहवी पीढ़ी में हैहय का जन्म हुआ। हरिवंश पुराण के अनुसार ग्यारहवी पीढ़ी में हैहय तीन भाई थे जिनमें हैहय सबसे छोटे भाई थे। हैहय के शेष दो भाई-महाहय एवं वेणुहय थे जिन्होंने अपने-अपने नये वंशो की परंपरा स्थापित की। हैहयवंश के सर्वाधिक सम्माननिय राजा सहस्त्रार्जुन जी महाराज हैं । जिनके विषय मे रामायण के लंका कांड में हनुमान रावण संवाद और अंगद रावण संवाद में उल्लेख है कि उन्होंने रावण के साथ युद्ध मे रावण को परास्त किया था । सहस्रजीत यदु का सबसे बड़ा पुत्र था, जिसके वंशज हैहयस थे। कार्तवीर्य अर्जुन के बाद, उनके पौत्र तल्जंघा और उनके पुत्र, वित्रोत्र ने अयोध्या पर कब्जा कर लिया था। तालजंघ, उनके पुत्र वित्रोत्र को राजा सगर ने मार डाला था। उनके वंशज (मधु और वृष्णि) यादव वंश के एक विभाग, क्रोहतास में निर्वासित हुए।
(नर्मदा नदी के तट पर महिष्मती के संस्थापक थे।) (सूर्यवंशी राजा त्रिशंकु से समकालीन) (सूर्यवंशी राजा हरिश्चंद्र के लिए समकालीन) (सूर्यवंशी राजा रोहिताश्व के समकालीन) (सूर्यवंशी राजा असिता के समकालीन) (सूर्यवंशी राजा सगर के समकालीन)
हमसफर
हमसफर ज़िंदगी पर प्रसारित होने वाला एक धारावाहिक है। यह धारावाहिक 14 अक्टूबर 2014 से 8 नवम्बर 2014 तक चला। इसके बाद इसका पुनः प्रसारण 25 दिसम्बर 2014 को 1 से 11 प्रकरण और 28 दिसम्बर 2014 को 12 से 23 प्रकरण तक दिखाया गया।
यह कहानी मुख्य रूप से तीन पात्रों खिरद, अशर और सारा पर आधारित है। खिरद (महिरा खान) एक बहुत गरीब परिवार से है और माइमोना का पड़ोसी अशर (फवाद अफजल खान) है। सारा (नवीन वकार) अशर को बहुत प्यार करती है लेकिन उसे इस बारे में कुछ भी पता नहीं होता।
फवाद अफजल खान
फ़वाद अफ़ज़ल ख़ान पाकिस्तानी फिल्म अभिनेता और निर्माता हैं, यह कई भारतीय बॉलीवुड फ़िल्मों में कार्य कर चूकें हैं। यह १९ सितम्बर २०१४ को प्रदर्शित हुई बॉलीवुड फिल्म ख़ूबसूरत के साथ यह इनकी बॉलीवुड में पहली फ़िल्म थी जिसमें इन्होंने विक्रम राठौड़ का किरदार निभाया।
शेरगढ़, राजस्थान
शेरगढ़ राजस्थान के जोधपुर ज़िले की शेरगढ़ तहसील में स्थित एक कस्बा तथा ग्राम पंचायत है। इनके अलावा यह शेरगढ़ तहसील का मुख्यालय भी है। यहाँ के विधायक मीना कंवर है।
कपूर एण्ड सन्स
कपूर एण्ड सन्स हिन्दी भाषा में बनी एक भारतीय बॉलीवुड फिल्म है। इसका निर्माण करन जौहर और निर्देशन शकुन बत्रा ने किया है।
प्रफुल्ल बिदवई
प्रफुल्ल बिदवई (१९४९ – २३ जून २०१५) भारतीय पत्रकार, मानवाधिकार कार्यकर्ता और समाज विज्ञानी थे। वो मुख्यतः पर्यावरण, वैश्विक न्याय और शांति विषयों पर लेखन का कार्य करते थे। उनका जन्म सन् १९४९ में हुआ था। उन्होंने भरतीय प्रौद्योगिकी संस्थान, बॉम्बे से विज्ञान और प्रौद्योगिकी, दर्शनशास्त्र और अर्थशास्त्र की पढ़ाई की। २३ जून २०१५ को दिल का दौरा पड़ने से उनका निधन हो गया।
बाबुसिंह राठौड़
बाबुसिंह राठौड़ (जन्म: नाथड़ाऊ ,जोधपुर ,राजस्थान) एक भारतीय जनता पार्टी के पूर्व विधायक है। बाबु सिंह शेरगढ़ के 15 सालों तक पद रहे और राजस्थान विधानसभा चुनाव, २०१८ में भारतीय राष्ट्रीय कांग्रेस की प्रत्याशी मीना कंवर से हार झेलनी पड़ी।
बाबुसिंह राठौड़ का जन्म राजस्थान के जोधपुर ज़िले की शेरगढ़ तहसील के नाथड़ाऊ गाँव में हुआ था इनके पिता का नाम "चैनसिंह राठौड़" है। इनकी पत्नी का नाम सीमा कँवर है। इनके दो बच्चे हैं। विधायक बनने से पूर्व राठौड़ भारतीय जीवन बीमा निगम (LIC) में एक एजेंट के रूप में भी कार्य कर चूके है।
बाबुसिंह राठौड़ ने जोधपुर की विश्वविद्यालय जयनारायण व्यास विश्वविद्यालय से एम.कॉम की पढ़ाई पूर्ण की थी इनके अलावा ये इस विश्वविद्यालय के छात्रसंघ के अध्यक्ष भी रह चूके है।
साधारण अवकल समीकरण
गणित में साधारण अवकल समीकरण (ordinary differential equation या ODE) उन अवकल समीकरणों को कहते हैं जिसमें केवल एक स्वतंत्र चर तथा उसके अवकलज मौजूद हों।
साधारण अवकल समीकरण का एक उदाहरण नियत द्रव्यमान "m" वाली किसी वस्तु की गति का वर्णन करने वाला न्यूटन का गति का दूसरा नियम है-
जिसमें बल F वस्तु की स्थिति x (t) तथा समय t पर निर्भर है। इसमें अज्ञात फलन x (t) समीकरण के दोनों तरफ विद्यमान है।
अन्य उदाहरण:
जिसका हल है : formula_3.कुछ अवकल समीकरणों का हल ठीक-ठीक तथा बन्द स्वरूप (exact and closed form) में लिखा जा सकता है। यहाँ कुछ प्रकार के महत्वपूर्ण अवकल समीकरण दिये गये हैं-
formula_9
Particular integral "y": in general the method of variation of parameters, though for very simple "r"("x") inspection may work.
Since α are the solutions of the polynomial of degree "n": formula_12, then:
for α all different,
formula_13
for each root α repeated "k" times,
formula_14
for some α complex, then setting α = χ + "i"γ, and using Euler's formula, allows some terms in the previous results to be written in the form
where ϕ is an arbitrary constant (phase shift).
रवि भाटिया
रवि भाटिया (जन्म: ३० नवम्बर १९८८) भारतीय टेलिविजन अभिनेता हैं। वर्तमान में वो धारावाहिक जोधा अकबर में नूरुद्दीन मुहम्मद सलीम का अभिनय कर रहे हैं।
वो १८ वर्ष की आयु में मुम्बई आ गये और धारावाहिक "कहानी हमारे महाभारत की" से अभिनय की शुरूआत की।
वर्ष 2008 में उन्हें बिंदास रियलिटी शो दादागिरी के पहले सीज़न से प्रसिद्धि मिली।
२०१५ में, वह इंडोनेशियाई श्रृंखला में एक भूमिका मिली स्काई ताजमहल प्यार साथ अभिनेता शहीर शेख और गायक के अमारा।
राघव जुयाल
राघव जुयाल (जन्म 10 जुलाई 1991) एक भारतीय फ़िल्म अभिनेता ,नृतक तथा कोरियोग्राफर है। इन्होंने कई वास्तविक कार्यक्रमों में अभिनय किया है इनके अलावा ये एबीसीडी 2 नामक 2015 की हिंदी फ़िल्म में भी नज़र आये। डांस इण्डिया डांस लिटल मास्टर 2 में अपनी टीम "राघव के रॉकस्टार" के कप्तान भी थे इनके अलावा डांस के सुपरकिड्स में भी अपने नृत्य का जलवा दिखा चूके है। इनकी कप्तानी में डांस के सुपरकिड्स में विजेता भी बने थे। राघव जुयाल डांस इण्डिया डांस के तीसरे सीजन के फाइनलिस्ट बने थे। ये धीमी गति से काफी अच्छा नृत्य करते है।
फिर भी ना माने... बद्तमीज़ दिल
फिर भी ना माने... बद्तमीज़ दिल स्टार प्लस पर प्रसारित होने वाला एक भारतीय हिन्दी धारावाहिक है। यह धारावाहिक 29 जून 2015 से सोमवार से शनिवार रात 8:30 बजे प्रसारित होता है। यह कहानी 1985 में बनी एक अमेरिकी फिल्म दी ब्रेकफास्ट क्लब पर आधारित है।
फिर भी ना माने... बद्तमीज़ दिल की कहानी 5 विद्यार्थियों की है जो जीवन को अलग अलग ढंग से देखते हैं। जब वह एक दूसरे से मिलते हैं तो उन्हें उन सभी के बीच अनेक समानता दिखती है। इसमें अबीर मल्होत्रा (पर्ल वी पूरी) जिसे गाना बहुत अच्छा लगता है। उसे विद्यालय के समय मेहर पुरोहित (अस्मिता सूद) से प्यार हो जाता है। जल्द ही दोनों शादी कर लेते हैं, लेकिन कुछ ही समय बीतने के बाद उन दोनों का तलाक हो जाता है।
आठ वर्ष होने के बाद अबीर एक गायक बन जाता है और उसी दौरान उसके संगीत कंपनी में मेहर सीईओ के रूप में आ जाती है।इस धारावाहिक का नाम पहले "ये इश्क़ नहीं आसान" नाम से रखा गया था। बाद में इसे "फिर भी ना माने... बद्तमीज़ दिल" नाम से प्रसारित किया जाने का निर्णय लिया गया। इसकी शुरुआती कहानी 1985 में बनी एक अमेरिकी फिल्म दी ब्रेकफास्ट क्लब से ली गई है। इस धारावाहिक को बनाते समय पहली पसंद विवियन डीसेना और दृष्टि धामी थे। लेकिन विवियन इस धारावाहिक के अबीर के किरदार के लिए 17 वर्ष के लड़के की भूमिका के लिए सही नहीं लगे। इसके बाद यह किरदार पर्ल को दे दिया गया। लेकिन मुख्य किरदार में एक नया चेहरा होने के कारण दल को लगा की मेहर की भूमिका भी किसी नए चेहरे को मिलनी चाहिए। जिसके बाद यह किरदार अस्मिता सूद को मिल गया।
स्टार के कुछ धारावाहिक की तरह इस धारावाहिक के लिए भी एक गाने का निर्माण किया गया है। इससे पहले दिल मिल गए आदि धारावाहिक में भी इस प्रकार के गाने का उपयोग किया गया था। इस धारावाहिक के गाने को दर्शन रावल ने गाया है। जो इंडिया'ज़ रॉ स्टार नामक एक वास्तविक कार्यक्रम के विजेता बने थे। वह इस धारावाहिक में कुल 8 गाने गाएँ हैं।
अंकुरण क्रिया
अंकुरण क्रिया उस क्रिया को कहते हैं, जिसमें बीज एक पौधे में बदलने लगता है। इसमें अंकुरण की क्रिया के समय एक छोटा पौधा बीज से निकलने लगता है। यह मुख्य रूप से तब होता है, जब बीज को आवश्यक पदार्थ और वातावरण मिल जाता है। इसके लिए सही तापमान, जल और वायु की आवश्यकता होती है। रोशनी का हर बीज के लिए होना अनिवार्य नहीं है, लेकिन कुछ बीज बिना रोशनी के अंकुरित नहीं होते हैं। अंकुरण के लिए जीवरेलीन हार्मोन की आवश्यकता है।
अंकुरण की क्रिया का मानव जीवन में अनिवार्य रूप से आवश्यक है। खेती के दौरान अंकुरण के कारण ही खेत में चावल, दाल, गेहूँ आदि की फसल होती है। फल वाले वृक्षों की आबादी भी इसी कारण बढ़ती है। फल पक कर नीचे गिर जाते हैं और नमी के साथ आवश्यक वातावरण मिलने के पश्चात अपने आप ही अंकुरित होने लगते हैं और जड़ निकलना भी शुरू हो जाता है। इसके बाद वह जड़ जमीन में चले जाता है और धीरे धीरे पौधा पेड़ बनने लगता है। जब तक बीज से कोई पत्ता नहीं निकलता तब तक जो क्रिया होती है, उसे अंकुरित होने की क्रिया में लिया गया है। यह क्रिया सभी प्रकार के बीजों में अलग अलग समय में होती है।
केंद्रीय विद्यालय नं २, नौसेना बाग, विशाखापट्टणम
केंद्रीय विद्यालय नं २, नौसेना बाग, विशखापट्टणम  एक सह-शैक्षिक विद्यालय है जो केंद्रीय विद्यालय संगठन द्वारा प्रशासित व प्रबंधित किया जाता है। यह शिक्षालय विशाखापट्टणम शहर के दक्षिणी छोर पर स्थित है। विद्यालय डॉलफिन हिल्स् की तलहटी पर बसा है। विद्यालय में पूर्णतः अनुरक्षित तीन अभिकलक प्रयोशालाएँ (कंप्यूटर लैब) हैं। यह एक सी.बी.एस.ई.-सम्बद्ध विद्यालय है। यह नौसैनिक परिक्षेत्र के अंदर तीन केंद्रीय विद्यालयों और एक नेवी चिल्ड्रन स्कूल में से एक है। बाक़ी तीन हैं - के.वी १, नौसेना बाग; के.वी मल्कापुरम तथा एन सी एस, एन एस बी, विशाखापट्टनम।
विद्यालय एक क़ाफी विस्तृत क्षेत्र में फैला हुआ है, इसकी इमारत आयताकार है जो कि दो-मंज़िला है। विद्यालय के पास विशाल तृणहीन क्रीड़ांगन है जहाँ प्रत्येक क्रीड़ा-संबंधी गतिविधियाँ की जाती हैं। यह विद्यालय मुख्य नगर के कर्कश-कोलाहल और शोर-ग़ुल से दूर एक निर्मल व अत्यंत शांत माहौल में स्तिथ है। मुख्य भवन के मध्य एक फ़र्शीला अहाता है। एक मंच, उस अहाते के बीच में, "प्राथमिक " एवं "कनिष्ठ व उच्चतम माध्यमिक "विभागों को अलग करता है।
विद्यालय के पास ३ अभिकलक प्रयोगशालाएँ हैं। उनमें से एक प्रयोगशाला केवल प्राथमिक विभाग को समर्पित है (१ - ५वीं कक्षाएँ)। दूसरी प्रयोशाला कनिष्ठ व उच्चतम माध्यमिक विभागों को समर्पित है।
डांस इण्डिया डांस
डांस इण्डिया डांस एक भारतीय हिंदी डांस शॉ है जो ज़ी टीवी पर 2009 से चल रहा है। डांस इण्डिया डांस सबसे लंबा चलने वाला डांस शॉ है। इस कार्यक्रम में मिथुन चक्रवर्ती ग्रेंडमास्टर है। इसी वर्ज़न का कार्यक्रम ज़ी बांग्ला पर "डांस बांग्ला डांस" नामक आता था और इस कार्यक्रम में भी मिथुन चक्रवर्ती ग्रेंडमास्टर थे। यह पहली बार टेलीविज़न पर 30 जनवरी 2009 को दिखाया गया। यह ज़ी टीवी के द्वारा बनाया गया एक वास्तविक कार्यक्रम है। इस वास्तविक कार्यक्रम में विभिन्न शहरों के डांसर भाग लेते हैं तथा अपने कला का जलवा दिखाते हैं। डांस इण्डिया डांस के ऑडियंस देश के बड़े-बड़े शहरों दिल्ली ,मुम्बई ,कोलकाता तथा चेन्नई में शुरू हो जाते हैं।
मल्कापुरम
मल्कापुरम एक उपनगर है, जो विशाखापट्टणम शहर के लगभग ११ किलोमीटर दक्षिण में स्थित है; यह भारत के आंध्र प्रदेश राज्य में है। मल्कापुरम में विशाखापट्टणम के कई भारी उद्योग बसे हैं, मसलन- हिंदुस्तान पेट्रोलियम, विशाखापट्टणम बंदरगाह (गोदीवाड़ा), हिंदुस्तान शिपयार्ड लिमिटेड इत्यादि।  मल्कापुरम में अनेक सरकारी व ग़ैर-सरकारी विद्यालय हैं। यहाँ नौसैनिक परिवारों हेतु  कुछ मुख्य निवास स्थल मौजूद हैं।
१९८० के दशक के दौरान मल्कापुरम उपनगर ने फैक्टरी और औद्योगिक उपनगर के रूप में वृद्धि हासिल की तथा छोटी दुकानों, शॉपिंग सेंटर्स व मॉल्स के तौर पर कई व्यावसायिक प्रतिष्ठानों को उभरते देखा।  मल्कापुरम नौसैनिक परिवारों हेतु खरीदारी के लिए एक केंद्र बिंदु की तरह पेश आता रहा है।
मल्कापुरम उपनगर अपनी पश्चिम दिशा की ओर श्रीहरिपुरम तथा गाजुवाका जैसे उपनगरों से जुड़ा हुआ है। जनता कॉलोनी, आम्बेडकर कॉलोनी एवम् ईडु गुल्ला सेंटर यहाँ के कुछ मुख्य व प्रख्यात रिहायशी इलाक़े हैं।
मल्कापुरम गाजुवाका, एन.ए.डी. एक्स रोड़, मड्डिलापालेम, विशाखापट्टणम रेलवे स्थानक, सिम्हाचलम् तथा पेंडुर्थी जैसी जगहों से समानांतर पर स्थित है और यहाँ से विशाखापट्टणम व आंध्र प्रदेश के अन्य भागों के लिए बसें उपलब्ध रहती है।
धोपाप
धोपाप, उत्तर प्रदेश के अवध प्रांत के सुल्तानपुर जनपद में आदि-गंगा गोमती नदी के तट पर स्थित एक प्रमुख धार्मिक तीर्थस्थल है, इसे "धोपाप धाम" के नाम से भी जाना जाता है। माना जाता है कि यह वही स्थान है जहां पर भगवान श्री राम ने लंकेश्वर रावण का वध करने के पश्चात महर्षि वशिष्ठ के आदेशानुसार स्नान करके स्वयं को "ब्रह्महत्या"के पाप से मुक्त किया था। लोगों का मानना है कि जो भी व्यक्ति गंगा दशहरे के अवसर पर यहां स्नान करता है, उसके सभी पाप आदिगंगा गोमती नदी में धुल जाते हैं। आदिमकाल में यहां भरों का राज था राजा गरहा भर और राजा हेल भर जैसे नाम इतिहास के पन्नों में आज भी दर्ज है। यहां एक विशाल मंदिर भी स्थित है। गंगा दशहरा के अवसर पर यहाँ सुलतानपुर ,उत्तर प्रदेश के ही नहीं बल्कि भारत के अन्य प्रांतों से भी हजारों की संख्या में श्रद्धालु आते हैं और आदिगंगा गोमती में डुबकी लगाने के पश्चात पूजन-अर्चन करते हैं।
सम्पूर्ण अवध में "धोपाप" के महत्व को कुछ इस तरह से समझाया गया है:-- ग्रहणे काशी, मकरे प्रयाग। चैत्र नवमी अयोध्या, दशहरा धोपाप।। अर्थात् अगर वर्ष भर में ग्रहण का स्नान काशी में, मकर संक्रान्ति स्नान प्रयाग में, चैत्र मास नवमी तिथि का स्नान अयोध्या में और ज्येष्ठ शुक्ल पक्ष दशहरा तिथि का स्नान "धोपाप" में कर लिया जाय तो अन्य किसी जगह जाने की आवश्यकता ही नहीं है। बस इतने मात्र से ही मनुष्य को सीधे बैकुण्ठ की प्राप्ति होती है...!!
कौशल्या बांध
कौशल्या बांध भारत के हरियाणा राज्य के पिंजोर कसबे में माटी का उसारा हुआ एक कृत्रिम बांध हैं.यह घग्गर नदी की सहायक नदी कौशल्या पर बना हुआ है। यह बाँध 2008 से 2012 के समय के भीतर बन कर तैयार हुआ था जिसका मुख्य मंतव पानी की सप्लाई करना था।
दी ब्रेकफास्ट क्लब
दी ब्रेकफास्ट क्लब (अंग्रेज़ीः The Breakfast Club) एक 1985 अमेरिकी हास्य-नाट्य धारावाहिक है। इसके निर्माण, निर्देशन और लेखन का कार्य जॉन ह्यूज़ ने किया है। इसमें एमिलियो एस्टेवेज़, एंथनी माइकल हॉल, जुड नेल्सन, मौली रिंगवाल्ड और एली शीडी को विभिन्न हाई स्कूल समूहों के किशोरों के रूप में दिखाया गया है, जो अपने सत्तावादी सहायक प्रिंसिपल (पॉल ग्लीसन) के साथ हिरासत में शनिवार को बिताते हैं।
आलोचक इसे ह्यूजेस के सबसे यादगार और पहचानने योग्य कार्यों में से एक मानते हैं। मीडिया ने फिल्म के पांच मुख्य अभिनेताओं को "ब्रैट पैक" नामक समूह के सदस्यों के रूप में संदर्भित किया।
2016 में, फिल्म को "सांस्कृतिक, ऐतिहासिक रूप से, या सौंदर्य की दृष्टि से महत्वपूर्ण" होने के नाते कांग्रेस के पुस्तकालय द्वारा संयुक्त राज्य अमेरिका की राष्ट्रीय फिल्म रजिस्ट्री में संरक्षण के लिए चुना गया था। फिल्म को डिजिटल रूप से फिर से तैयार किया गया था और 2015 में इसकी 30 वीं वर्षगांठ के उपलक्ष्य में 430 सिनेमाघरों में फिर से प्रदर्शित किया गया था।
फिल्म का पोस्टर, जिसमें पांच पात्रों को एक साथ रखा गया था, शूटिंग के अंत में एनी लीबोविट्ज़ द्वारा फोटो खिंचवाया गया था। कैमरे की ओर देख रहे पांच अभिनेताओं के शॉट ने उस समय से किशोर फिल्मों के विपणन के तरीके को प्रभावित किया। पोस्टर कहानी के पांच "प्रकारों" को संदर्भित करता है जो फिल्म में इस्तेमाल किए गए शब्दों की तुलना में थोड़ा अलग शब्दों का उपयोग करते हैं, और एक अलग अनुक्रम में, "वे पांच कुल अजनबी थे जिनमें कुछ भी सामान्य नहीं था, पहली बार मिल रहा था। एक दिमाग, एक सौंदर्य, एक जॉक, एक विद्रोही और एक वैरागी"।
फिल्म का प्रीमियर लॉस एंजिल्स में 7 फरवरी 1985 को हुआ। यूनिवर्सल पिक्चर्स ने फिल्म को 15 फरवरी 1985 को संयुक्त राज्य अमेरिका में और 3 मई 1986 को भारत में सिनेमाघरों में रिलीज किया।
अस्मिता सूद
अस्मिता सूद एक भारतीय फ़िल्म अभिनेत्री हैं। यह कई तेलुगू भाषा में बनी फिल्मों में कार्य कर चुकीं हैं।